वरिष्ठ पुलिस अधीक्षक कलानिधि नैथानी नैथानी ने बताया कि पुलिस अपराधियों को पकड़ने के लिए अभियान चला रही है। इसी क्रम में पुलिस अधीक्षक अपराध दिनेश कुमार सिंह और क्षेत्राधिकारी अपराध दीपक कुमार के निर्देशन में सर्विलांस सेल के प्रभारी धर्मेश शाही, निरीक्षक विमलेश कुमार सिंह सरोजनी नगर थाना क्षेत्र के शहीद पथ पर थाना प्रभारी सरोजनी नगर के साथ चेकिंग कर रहे थे। तभी मुखबिर ने सूचना दी कि हत्या और डकैती की कई घटनाओं को अंजाम देने वाला अपराधी किसी बड़ी घटना को अंजाम देने की फिराक में है। इस सूचना पर पुलिस टीम ने दबिश देकर अपराधी को शहीद पथ तिराहा से गिरफ्तार कर लिया। तलाशी में उसके पास से एक .32 बोर का अवैध तमंचा और 5 कारतूस और 100 रुपये नगद बरामद किये हैं। पकड़ा गया 22 वर्षीय अभियुक्त समीर खिन्दूरी थाना कटरा बाजार गोंडा का रहने वाला है।